ID-DEĊIŻJONI TAL-KUMMISSJONI
tal-11 ta' Marzu 2005
li temenda d-Deċiżjoni 97/296/KE li tfassal il-lista ta' pajjiżi terzi li minnhom hija awtorizzata l-importazzjoni ta' prodotti tas-sajd għall-konsum mill-bniedem, fir-rigward ta' l-Għarabja Sawdita
(innotifikata taħt in-numru tad-dokument C(2005) 564)
(Test b'rilevanza għaż-ŻEE)
(2005/219/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 95/408/KE tat-22 ta' Ġunju ta' l-1995 dwar il-kondizzjonijiet tat-tfassil, għal perjodu interim, ta' listi proviżorji ta' stabbilimenti f'pajjiżi terzi li minnhom l-Istati Membri huma awtorizzati li jimportaw ċerti prodotti li joriġinaw minn annimali, prodotti tas-sajd jew molluski bivalvi ħajjin (1), u b'mod partikolari l-Artikolu 2(2) tagħha,
Billi:
(1)
Id-Deċiżjoni tal-Kummissjoni 97/296/KE tat-22 ta' April 1997 li tfassal il-lista ta' pajjiżi terzi li minnhom l-importazzjoni ta' prodotti tas-sajd hija awtorizzata għall-konsum mill-bniedem (2) telenka listi ta' pajjiżi u territorji li minnhom l-importazzjoni ta' prodotti tas-sajd għall-konsum mill-bniedem hija awtorizzata. Parti I ta' l-Anness għal dik id-Deċiżjoni telenka l-pajjiżi u t-territorji koperti bid-Deċiżjoni speċifika taħt id-Direttiva tal-Kunsill 91/493/KEE tat-22 ta' Lulju 1991 li tistabilixxi l-kondizzjonijiet sanitarji għall-produzzjoni u t-tqegħid fis-suq ta' prodotti tas-sajd, (3) u parti II ta' dak l-Anness telenka l-pajjiżi u t-territorji li jissodisfaw il-kondizzjonijiet stipulati fl-Artikolu 2(2) tad-Deċiżjoni 95/408/KE.
(2)
Id-Deċiżjoni tal-Kummissjoni 2005/218/KE (4), iffissat kondizzjonijiet speċifiċi għall-importazzjoni ta' prodotti tas-sajd mill-Għarabja Sawdita. Dan il-pajjiż għandu għalhekk jiġi miżjud mal-lista f'parti I ta' l-Anness għad-Deċiżjoni 97/296/KE.
(3)
Għal finijiet ta' ċarezza, il-listi in kwistjoni għandhom jiġu mibdula fl-intier tagħhom.
(4)
Id-Deċiżjoni 97/296/KE għandha għalhekk tiġi emendata b'mod xieraq.
(5)
Din id-Deċiżjoni għandha tapplika mill-istess jum bħad-Deċiżjoni [2005/218/KE], dwar l-importazzjoni ta' prodotti tas-sajd mill-Għarabja Sawdita.
(6)
Il-miżuri stipulati f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
L-Anness għad-Deċiżjoni 97/296/KE jiġi mibdul bit-test fl-Anness għal din id-Deċiżjoni.
Artikolu 2
Din id-Deċiżjoni għandha tapplika mill-19 ta' Marzu 2005 [Daħħal id-data ta' 3 ijiem wara l-pubblikazzjoni fil-Ġurnal Uffiċjali].
Artikolu 3
Din id-Deċiżoni hija indirizzata lill-Istati Membri.
Magħmula fi Brussell, fil-11 ta' Marzu 2005.